Siionin matkalaulut

**Siionin matkalaulut** on lestadiolaisten Rauhan Sanan ja Uusheräyksen laulukirja. Ensimmäinen painos ilmestyi 1979, toinen uudistettuna 2002. 

## Uudenheräyksen laulukirjat ennen Siionin matkalauluja
Ensimmäinen laulukirja "*Wirsikirja Apostolisille Seurakunnille*" ilmestyi vuonna 1903 ja sisälsi 305 laulua.  Joensuulaisen kauppias P. Berg oli puuhamiehenä.

Laulukirjan toinen painos ilmestyi vuonna 1908 P. Wuorisalon (entinen Berg) toimesta nimellä "*Walituita Wirsiä*". 

Ensimmäinen virallinen 260 laulua sisältävä laulukirja "*Valituita Virsiä ja Lauluja*" valmistui 1920 Antti Raunion toimiessa kirjan lopullisena järjestelijänä. Osa lauluista on lestadiolaisrunoilijoiden Gustaf Skinnari, Leonard Typpö, Aatu Laitinen, Paavali Ervasti tekemiä. *Valituita Virsiä ja Lauluja* -kirjan toinen painos ilmestyi vuonna 1939 sisältäen 267 laulua sekä kirjan toisen painoksen kaltainen kolmas painos julkaistiin vuonna 1961. 

## Siionin matkalaulut
Vuonna 1979 julkaistiin ensimmäinen *Siionin matkalaulut* -kirja. Aika oli ajanut Valituita Virsiä ja Lauluja -kirjan ohi niin kielellisesti kuin sisällöllisestikin. Aloitteen uudelle kirjalle teki Uusheräys. Rauhan Sana, Laestadius-seura ja esikoislestadiolaiset olivat käyttäneet SRK:n vuonna 1961 julkaisemaa kirjaa "*Siionin Laulut ja Virret sekä Virsikirja*". Painos siitäkin oli loppunut. Vuonna 1976 kyseisestä kirjasta oli ilmestynyt SRK:n toimesta uudistettu painos. Tämä ei miellyttänyt muita lestadiolaisryhmiä. Niinpä Uusheräyksen Siionin matkalaulut -hankkeeseen tulivat myös Rauhan Sana, Laestadius-seura ja esikoislestadiolaiset. 

Laulukirjatoimikunta uurasti kolme vuotta. Niinpä vuonna 1979 ilmestyi 286 laulua sisältävä *Siionin matkalaulut* -kirjan tekstipainos. Laulukirjatyö jatkui nuottipainoksen osalta. Rauhan Sana sai toimitettavakseen neliäänisen nuottipainoksen. Rauhan Sanassa asetettiin nuottipainosta valmistelemaan keväällä 1979 nelihenkinen toimikunta, jonka tuli tarkistaa kirjan sävelmistö ja laatia myös kuorolaulukäytännön huomioon ottavan säestyskirjan. Vuonna 1980 valmistuneen säestyskirjan koraalisovitusten tekijöinä olivat lähinnä Risto ja Veli Ainali sekä Tuomo Nikkola.

Kesällä 1989 ilmestyi Siionin matkalaulut -kirjan yksiääninen nuottipainos uusheräyksen toimesta. 

## Siionin matkalaulujen uudistus
Vuosien mittaan ilmeni tarve vuoden 1979 Siionin matkalaulujen lauluvalikoiman laajentamiseen ja laulutekstien tarkistamiseen. Lestadiolaisen Uusheräyksen johtokunta ja Lähetysyhdistys Rauhan Sanan hallitus käynnistivät kesällä 1994 yhteishankkeen Siionin matkalaulut -kokoelman uudistamiseksi. Yhteiseen toimikuntaan kutsuttiin mukaan myös Laestadius-seura, joka irtautui hankkeesta. Työ saatiin päätökseen keväällä 2001.

Toimikuntaan kuuluivat Leevi Merikallio (pj), Veli Ainali (varapj), Timo Holma, Ari Juntunen, Outi Krank (2000-), Tapio Leinonen, Ilpo Nurmenniemi, Tuomas Pöyhtäri (1996-1997), Veli Siljander, Kalevi Silvola ja Tapio Vähäkangas (1997-) sekä sihteereinä Timo Himanka ja Timo Jämsä. Suurimman osan lauluista uudistivat toimikunnan jäsenet itse, mutta myös apuvoimaa käytettiin. Toimikunta piti tärkeänä, että uudistetuissa lauluissa säilyvät lestadiolaisen kristillisyyden arvokkaat korostukset ja että niissä edelleen kuuluu Jeesuksen veren ääni.

Uudistuksen alkuvaiheen kyselyjen perusteella 69 aiempaa laulua jätettiin pois vähäisen käytön vuoksi. Kirjan koosteessa 26 Virsikirjan virren ja 25 laulun muista hengellisistä laulukirjoista otetut tekstimuodot ovat ennallaan pienin poikkeuksin. Uusia lauluja on yhteensä 102. Kokonaan uusia on 57, muista laulukirjoista otettuja 29 sekä Virsikirjasta otettiin uusia virsiä kahdeksan. Kokoelmasta Sions Sånger suomennettiin kirjaan kahdeksan ja kokoelmasta Hymns and Songs of Zion kaksi laulua. Lauluvalinta perustui lestadiolaisuuden hengelliseen perintöön. 

Musiikkiryhmä, johon kuuluivat Veli Ainali, Risto Ainali, Timo Himanka, Heikki Jämsä, Timo Jämsä, Outi Krank, Tuomo Nikkola ja Ilpo Nurmenniemi, tarkisti laulujen sävelmät. Ryhmän ehdotuksesta 15 lauluun on vaihdettu toimivampi sävelmä ja useisiin lauluihin on otettu rinnakkaissävelmä.

Aineiston saattamiseksi painokuntoon asetettiin toimituskunta, johon kuuluivat Kalevi Silvola (pj), Veli Ainali (varapj), Timo Jämsä (siht), Tapio Leinonen ja Veli Siljander. Laulukirja ilmestyi vuonna 2002.

Uudistamistyön alussa esitetty toivomus saada uusia lähetys- ja pääsiäislauluja sekä nuorten ja lasten lauluja toteutui. Valikoima on rnonipuolisernpi ja lukumäärä suurempi kuin edellisessä laitoksessa. Uudistettu laulukirja sisältää nyt 321 laulua. Ne on järjestetty aihepiireittäin Virsikirjasta saatua mallia noudattaen.

## Sisällys ([[Siionin Matkalaulut -kirjan laulut|''Siionin matkalaulujen kaikki laulut luetteloituna linkkeineen omaksi sivuksi)'']]

### I Kirkkovuosi

* 1. Joulu ............................ .................1-16
* 2. Uusi vuosi .....................................17-21
* 3. Kristuksen kärsiminen ja kuolema 22-50
* 4. Pääsiäinen ....................................51-56
* 5. Helluntai ........................................57-62

### II Elämä Jumalan valtakunnassa

* 1. Jumalan sana ...............................63-67
* 2. Seurakunta ...................................68-87
* 3. Jumalan armo Kristuksessa .........88-117
* 4. Kutsu Jumalan valtakuntaan ......118-130
* 5. Kristityn vaellus ..........................131-165
* 6. Jumalan varjelus ja lohdutus . ....166-175
* 7. Kiitos ja ylistys ............................176-194
* 8. Lähetys ja palvelu ......................195-204

### III Elämä Jumalan maailmassa

* 1. Luonto ja ihminen .......................205-214
* 2. Koti ja perhe ...............................215-224  
* 3. Lapset ........................................225-241
* 4. Nuoret ........................................242-256
* 5. Aamu ja ilta ................................257-266

### IV Kristityn toivo

* 1. Matkalla kotiin ............................267-303
* 2. Iankaikkinen elämä ....................304-321 

### HAKEMISTOT

* Laulujen sanoittajat ja säveltäjät 
* Laulukohtaiset tiedot
* Laulunumeroiden vastaavuudet Sions Sånger -laulukokoelmassa 
* Laulujen aakkosellinen hakemisto 

## Lähteet
* 

## Viitteet